Fotograful care a calatorit in cel mai rece sat de pe Pamant. Temperaturi de pana la -71.2° C
Daca aveti impresia ca iarna a venit in Romania, imaginile surprinse de catre acest fotograf in Oymyakon, Rusia (cel mai rece sat de pe Pamant) s-ar putea sa va schimbe parerea. Cea mai joasa temperatura inregistrata a fost de −71.2 °C, ce-i drept in anul 1924. Insa, chiar si asa, media temperaturii din luna ianuarie este de -50 °C. Amos Chapple, un fotograf din Noua Zeelanda a decis sa surprinda in fotografii o zi obisnuita din Oymyakon.
„Prima oara cand am iesit afara, erau -47 °C, purtam niste pantaloni destul de subtiri. Imi aduc aminte ca simteam cum frigul pune stapanire pe picioarele mele. Alteori, saliva ingheta si se transforma in ace subtiri ce parca-mi intepau buzele”, a declarat Amos Chapple pentru weather.com.
Fotograful isi aduce aminte ca cel mai rau nu a fost frigul propriu-zis, ci mai degraba faptul ca, ocazional, ii inghetau inele de zoom si focus ale camerei.
